Държавен вестник, бр. 60, 2016 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  60
(7) Когато кандидатът е уведомен от РА за 
случаи на несъответствия и/или нередности 
в заявлението за подпомагане и приложените 
към него документи по реда на ал. 3 или когато 
кандидатът е уведомен за намерението на РА 
да извърши проверка/посещение на място, 
или когато при проверката/посещението на 
място се установи нередност, не се разрешава 
оттегляне по отношение на частите на тези 
документи, засегнати от нередността. В тези 
случаи РА писмено уведомява кандидата 
за решението си по направеното искане за 
оттегляне.
(8) При оттегляне на заявлението за 
подпомагане, което не попада в обхвата на 
ал. 7, РА прекратява образуваното пред нея 
административно производство, а кандидатът 
има право да подаде ново заявление за под-
помагане за финансиране на същия проект, 
в случай че е обявен нов период на прием 
по подмярката.
(9) Заявленията за подпомагане и прило-
жените към тях документи могат да бъдат 
поправяни и коригирани по всяко време след 
подаването им само в случай на очевидни 
грешки, признати от РА въз основа на цялостна 
преценка на конкретния случай, и при усло-
вие, че кандидатът е действал добросъвестно.
(10) Разплащателната агенция може да 
признае очевидни грешки само ако те могат 
да бъдат непосредствено установени при техни-
ческа проверка на информацията, съдържаща 
се в документите по ал. 9.
(11) Не се допуска коригиране или поп-
равяне на заявленията за подпомагане и 
приложените към тях документи извън 
случаите, посочени в чл. 4 от Регламент за 
изпълнение (ЕС) № 809/2014 на Комисията 
от 17 юли 2014 г. за определяне на правила за 
прилагането на Регламент (ЕС) № 1306/2013 
на Европейския парламент и на Съвета по 
отношение на интегрираната система за 
администриране и контрол, мерките за раз-
витие на селските райони и кръстосаното 
съответствие (ОВ, L 227/69 от 31 юли 2014 г.), 
наричан по-нататък „Регламент за изпълнение 
(ЕС) № 809/2014“.
(12) При оттегляне по ал. 6 на документите 
или части от тях новите обстоятелства не се 
вземат под внимание в случаите, при които 
оказват или биха оказали влияние върху те-
жестта на критериите за подбор.
Чл. 37. За осигуряване на прозрачност 
списък на одобрените и отхвърлените проекти 
се публикува на електронните страници на 
РА и МЗХ при спазване на Закона за защи-
та на личните данни и на ограниченията за 
опазване на търговска, производствена или 
друга защитена от закона тайна.
Чл. 38. (1) Изпълнителният директор на РА 
издава заповед за пълен или частичен отказ 
за финансиране при:
1. нередовност на документите или не-
пълнота или неяснота на заявените данни и 
посочените факти, установени при проверките 
по чл. 36, ал. 1, т. 2, 3 или 4;
2. несъответствие с целите и изискванията 
към кандидатите, дейностите, проектите и 
заявените разходи, определени в тази наредба;
3. несъответствие на проекта с минималния 
брой точки съгласно критериите за подбор, 
посочени в приложение № 11;
4. неотстраняване на нередовност на до-
кументи, непълнота и неяснота на заявените 
данни и посочени факти и/или непредставяне 
на изисканите от РА документи, необходими 
за удостоверяване верността на заявените 
от кандидата данни до изтичане на срока 
по чл. 36, ал. 3, като РА отказва изцяло 
финансирането или намалява финансовата 
помощ в съответствие с естеството на неот-
странените нередности, непълноти, неясноти 
и/или липси;
5. недостатъчен бюджет за финансиране 
на подаденото заявление за подпомагане, 
определен в заповедта за откриване на съот-
ветния прием;
6. стойност на допустимите разходи по 
проекта над определения максимален размер 
съгласно чл. 11;
7. установяване на обстоятелствата, посо-
чени в чл. 7, ал. 1, както и непредставяне на 
някой от документите в срока по чл. 36, ал. 3;
8. намаления на размера на финансовата 
помощ в съответствие с изискванията на 
Насоките на Европейския съюз за държав-
ната помощ в сектора на селското и горско 
стопанство и в селските райони за периода 
2014 – 2020 г.;
9. намаления на размера на финансовата 
помощ в съответствие с изискванията на 
Регламент 1407/2013. 
(2) В случаите на частичен отказ по ал. 1 
кандидатът има право да сключи договор за 
предоставяне на финансова помощ за одо-
брената част от допустимите разходи или да 
кандидатства отново за същата инвестиция 
по реда на тази наредба.
(3) В случаите на пълен отказ по ал. 1 кан-
дидатът има право да кандидатства отново за 
предоставяне на финансова помощ за същата 
инвестиция по реда на тази наредба.
Чл. 39. Преди издаване на заповед за 
одобрение на заявлението за подпомагане 
РА изисква от кандидата в 10-дневен срок от 
получаването на уведомяването да представи:
1. удостоверение, издадено от Агенцията по 
вписванията, или удостоверение за актуално 
състояние, издадено от съответния съд, за 
обстоятелствата по чл. 7, ал. 1, т. 1, удостове-
рение от органите по приходите, удостоверение 
от Агенция „Митници“ и удостоверение от 
общината по седалището на кандидата/полз-
вателя на помощта за обстоятелства по чл. 7, 
ал. 1, т. 2, свидетелство за съдимост за обстоя­
телства по чл. 7, ал. 1, т. 3 и т. 14, буква „г“,